കാട്ടുപന്നിയെ വെടിവെയ്ക്കുന്നത് കണ്ടുനിന്ന യുവാവിന്റെ കാലില് വെടിയുണ്ടച്ചില്ല് തുളച്ചുകയറി കോഴഞ്ചേരി : കാട്ടുപന്നിയെ വനപാലകര് വെടിവെയ്ക്കുന്നത് കാണാന് നിന്നയാളിന്റെ കാലില് വെടിയുണ്ടയുടെ ചില്ല് കയറി. ചെറുകോല് പഞ്ചായത്തിലെ കാട്ടൂര് എന്.എസ്.എസ്. ഹൈസ്കൂളിന് പിന്ഭാഗത്തുള്ള സ്ഥലത്ത് കിടന്ന കാട്ടുപന്നിയെ വെടിെവയ്ക്കാനാണ് വനപാലകര് എത്തിയത്. കാട്ടൂര് പാറടയില് സുനിലിനാണ്45പരിക്കേറ്റത്. ചൊവ്വാഴ്ച ഉച്ചയോടെയായിരുന്നു സംഭവം. വെടിവെച്ചപ്പോള് സമീപത്തുനിന്ന സുനിലിന്റെ കാലില് ചില്ല് തറച്ച് കയറി. സാരമായി പരിക്കറ്റ ഇദ്ദേഹത്തെ റാന്നി താലൂക്ക് ആശുപത്രിയില് എത്തിച്ചെങ്കിലും ഇവിടെ ശസ്ത്രക്രിയയ്ക്ക് സംവിധാനമില്ലാത്തതിനാല് കോട്ടയം മെഡിക്കല് കോളേജ് ആശുപത്രിയില് പ്രവേശിപ്പിച്ചു.The post കാട്ടുപന്നിയെ വെടിവെയ്ക്കുന്നത് കണ്ടുനിന്ന യുവാവിന്റെ കാലില് വെടിയുണ്ടച്ചില്ല് തുളച്ചുകയറി first appeared on MalayalamExpressOnline.